IMISLab/GreekWikipedia huggingface dataset:
Καμίλο Σίτε

Ο Καμίλο Σίτε (Camillo Sitte) (17 Απριλίου 1843 – 16 Νοεμβρίου 1903) ήταν Αυστριακός αρχιτέκτονας γιος του επίσης αρχιτέκτονα Φραντς Σίτε. Γεννήθηκε και πέθανε στη Βιέννη, όπου και διαμόρφωσε τη βάση του θεωρητικού και πρακτικού έργου του. Παρόλο που εκπαιδεύτηκε στην αρχιτεκτονική και είχε ισχυρό καλλιτεχνικό υπόβαθρο, βρήκε εν τούτοις εξέχουσα θέση ως ερευνητής και πανεπιστημακός. Ίδρυσε την Camillo Sitte Lehranstalt και την Camillo Sitte Gasse στη Βιέννη. Γιος του ήταν ο αρχιτέκτονας Σίγκφριντ Σίτε (1876–1945). Ο Σίτε διηύθυνε την Πολυτεχνική Σχολή της Βιέννης και λίγο πριν τον θάνατό του, ίδρυσε το περιοδικό Der Städtebau ("Το κτίσιμο της πόλης", πρώτο τεύχος 1904).

 Εργάστηκε σε μια περίοδο έντονων αλλαγών στις ευρωπαϊκές πόλεις όπου οικονομικοί παράγοντες, τα δίκτυα αποχέτευσης και τα δίκτυα μεταφοράς έγιναν οι ισχυρότεροι παράγοντες επίδρασης στον σχεδιασμό της πόλης, ο πολεοδομικός προγραμματισμός της οποίας γινόταν ως άσκηση επί χάρτου και όχι επί τόπου στον δρόμο ή την πλατεία. Ο Σίτε έδωσε έμφαση στη δημιουργίας μιας ακανόνιστης αστικής δομής με ευρύχωρες πλατείες, μνημεία και άλλα αισθητικά στοιχείαΤαξίδεψε σε όλη την Ευρώπη επισκεπτόμενος πόλεις στην Ιταλία, τη Γαλλία και τη Γερμανία, καθώς και την Αυστρία. Μέσα από τα ταξίδια του ο Σίτε παρατήρησε πως οι πόλεις είχαν αφ' εαυτών αναπτύξει και καθιερώσει ένα σύνολο αρχών με τις οποίες πίστευε ο ίδιος ότι θα έπρεπε να σχεδιάζονται οι πόλεις. Αυτές οι ιδέες βασίζονταν κυρίως στην πλατεία και συναφείς δημόσιους χώρους και παρουσιάστηκαν στο έργο του Der Städtebau nach seinen künstlerischen Grundsätzen (Πολεοδομία σύμφωνα με τις Καλλιτεχνικές Αρχές). Το βιβλίο του ασχολείται κυρίως με επικράτηση του τεχνικού τρόπου σχεδιασμού εις βάρος παραδοσιακών καλλιτεχνικών μεθόδων. Ενώ ο Σίτε εξετάζει την απώλεια αυτών των καλλιτεχνικών μεθόδων και τεχνικών, την οποία βίωσε κατά τη διάρκεια των συχνών ταξιδιών του σε όλη την Ευρώπη, εντέλει αποδέχεται ότι απαιτούνται σύγχρονες τεχνικές στον σχεδιασμό της πόλης, με ιδιαίτερη έμφαση στην αύξηση των επιπέδων της υγιεινής και της μηχανοκίνητης κυκλοφορίας. Οι μοντερνιστές απέρριψαν τις ιδέες του και ο Λε Κορμπυζιέ είναι γνωστός για την συνολική απόρριψη του έργου του. Παρόλα αυτά το έργο του χρησιμοποιείται συχνά ως κριτική του μοντερνιστικού κινήματος στην αρχιτεκτονική, και η σημασία του τονίστηκε από το μεταμοντέρνο κίνημα της δεκαετίας του '60. Der Städtebau nach seinen künstlerischen Grundsätzen, 1889 The Birth of Modern City Planning. Dover Publications, 2006, ISBN 978-0-486-45118-3 Gesamtausgabe. Schriften und Projekte. Hrsg. v. Klaus Semsroth, Michael Mönninger und Christine Crasemann-Collins. 6 Bände. Böhlau, Wien 2003–2007. Camillo Sitte: City Building According To Artistic Principles (1889) Modern Systems: Artistic Limitation of Modern City Planning
Διακρία

Η Διακρία (αρχαία ελληνικά: Διακρία), η οποία ονομαζόταν επίσης Υπερακρία ή Επακρία ή Επάκρια (αρχαία ελληνικά: Ἐπακρία), ήταν εσωτερική περιοχή της Αρχαίας Αττικής, με κέντρο τον ομώνυμο αρχαίο οικισμό - πόλη. Ο Στράβων, αναφερόμενος στον ιστορικό Φιλόχορο και το έργο του «Ατθίς» (ή Ατθίδες ή Ιστορίαι) λέει ότι η Επακρία ήταν μια από τις δώδεκα πόλεις, οι οποίες ιδρύθηκαν στην Αττική από τον μυθικό βασιλιά της Αθήνας, Κέκροπα και αργότερα ο Θησέας την ένωσε με την πόλη της αρχαίας Αθήνας.

 Η Διακρία ήταν κυρίως ορεινή περιοχή. Το μόνο επίπεδο μέρος της ήταν η πεδιάδα του Μαραθώνα. Βρισκόταν στα βορειοανατολικά της Αττικής και κατά πάσα πιθανότητα, στην αρχαιότητα, με τον ίδιο όρο προσδιοριζόταν επίσης η γεωγραφική περιοχή κατά μήκος της ανατολικής ακτής της Αττικής, μέχρι την Βραυρώνα, τόπο καταγωγής των Πεισιστρατιδών. Ο τύραννος Πεισίστρατος εγκαταστάθηκε στην αρχαία Αθήνα το 561 π.Χ., υποστηριζόμενος από ομάδα κατοίκων της περιοχής, οι οποίοι ονομάζονταν Υπεράκριοι ή Διάκριοι. Αρχαία Αθήνα Πρωτογενείς πηγές Αριστοτέλης, «Αθηναίων Πολιτεία», ΧΙΙΙ. Ηρόδοτος, «Ιστορίαι», Βιβλίο Α' - Κλειώ, 59. Πλάτων, «Ίππαρχος ή περί φιλοκερδίας», 228. Πλούταρχος, «Βίοι Παράλληλοι», Σόλων, 10.2. Στράβων, «Γεωγραφικά», Θ', 1.20. Ελληνικές επιγραφές - IG Διακρ και Επακρ Attica (IG I-III).Δευτερογενείς πηγές Diacria, στην ιστοσελίδα: referenceworks.brillonline.com, Ουίλλιαμ Σμιθ, Το συγκεκριμένο λήμμα περιλαμβάνει περιεχόμενο από πηγή, η οποία αποτελεί, πλέον, κοινό κτήμα: (Αγγλικά) Smith, William, επιμ. (1854–1857). «Attica». Dictionary of Greek and Roman Geography. Λονδίνο: John Murray. Attica John S. Traill: The political organization of Attica: a study of the demes, trittyes, and phylai, and their representation in the Athenian Council,“Attica”. Princeton: American School of Classical Studies at Athens (ASCSA), 1975, ISBN 978-0-87661-514-0 John S. Traill: Demos and trittys. Epigraphical and topographical studies in the organization of Attica. Athenians Victoria College, Toronto 1986. Peter Siewert, "Die Trittyen Attikas und die Heeresreform des Kleisthenes", C.H. Beck, München 1982, ISBN 3406080634, ISBN 9783406080630 K. H. Kinzl, "Regionalism in Classical Athens?", in: Ancient History Bull. 3, 1989, 5-9.
Εξωπυρηνική κληρονομικότητα

Στη Βιολογία και ειδικότερα σε θέματα του DNA, με τον όρο εξωπυρηνική κληρονομικότητα, (extranuclear inheritance), ή κυτταροπλασματική ή κυτοπλασματική κληρονομικότητα, (cytoplasmic inheritance) χαρακτηρίζεται γενικά ο έλεγχος ορισμένων χαρακτήρων των γενετικών παραγόντων (χρωμοσωμάτων) που βρίσκονται στο κυτταρόπλασμα των ευκαρυωτικών κυττάρων.

 Οι διάφοροι κυτοπλασματικοί μηχανισμοί που παρατηρούνται στο κυτταρόπλασμα μπορεί να εμφανισθούν ως αρχικές "μητρικές" επιρροές στη δημιουργία διαφόρων σχηματισμών. Για παράδειγμα στον έλεγχο κληρονομικότητας των σπειρωμάτων του κελύφους του σαλιγκαριού του είδους Limnea, ο θηλυκός γαμέτης περιέχει περισσότερο κυτόπλασμα από τον αρσενικό. Επίσης έχει εντοπιστεί DNA σε πολλά κυτταροπλασματικά οργανίδια όπως σε μιτοχόνδρια και σε χλωροπλάστες. Στις περιπτώσεις αυτές το DNA μπορεί κάλλιστα ν΄ αντιγραφεί και να λειτουργήσει έξω και ανεξάρτητα από τον πυρήνα του κυττάρου. Η κληρονομικότητα που παρατηρείται από μια τέτοια λειτουργία χαρακτηρίζεται εξωπυρηνική, ή από το χώρο που συμβαίνει αυτή, κυτταροπλασματική. Η εξωπυρηνική ή κυτταροπλσματική κληρονομικότητα διακρίνεται σε τρία είδη, κατ΄ αντιστοιχία δημιουργίας, που είναι: ο "Αγενής" ή "Βλαστικός διαχωρισμός", που συμβαίνει από τυχαίο οργανίδιο κυττάρου ενός γονέα. η "Μονογονική κληρονομικότητα", που συμβαίνει από γονίδιο μόνο του ενός γονέα, και η "Διγονική κληρονομικότητα", που συμβαίνει από γονίδια και των δύο γονέων.. "Λεξικό Βιολογίας" Collins, ελληνική εκδ. Φλώρος Αθήνα
Τζον Μπάτον

Ο Τζον Μπάτον (John Button, 27 Ιουλίου 1943 - 12 Ιανουαρίου 2014) ήταν Άγγλος οδηγός Ράλι και πατέρας του οδηγού της Φόρμουλα 1 και Παγκόσμιου Πρωταθλητή του 2009 Τζένσον Μπάτον.

 Ο Μπάτον γεννήθηκε στο Λονδίνο στις 27 Ιουλίου του 1943. Το 1970 ξεκίνησε πολύ καλά την καριέρα του στο Ραλικρός στο Ηνωμένο Βασίλειο. Μόλις ο γιος του, Τζένσον, εντάχθηκε στη Φόρμουλα 1 το 2000, χάρηκε τόσο πολύ, ώστε σε όλους τους αγώνες βρισκόταν στο Πάντοκ και τους παρακολουθούσε. Ο μοναδικός αγώνας από τον οποίο απουσίασε λόγω ασθενείας, ήταν το Γκραν Πρι Βραζιλίας του 2001.. Είχε 4 παιδιά, 3 κόρες, τη Σαμάνθα, τη Νατάσα και την Τάνια και 1 γιο, τον Τζένσον. Πέθανε τα ξημερώματα της Κυριακής 12 Ιανουαρίου του 2014 σε ηλικία 70 ετών από καρδιακή προσβολή στο σπίτι του στη Ριβιέρα της Νότιας Γαλλίας και περίπου 10 ώρες αργότερα το πτώμα του εντοπίστηκε από ένα φίλο του ο οποίος πήγε να τον επισκεφθεί .
Για την αγάπη σου μόνο

Για την αγάπη σου μόνο (Ισπανικά: Quiero amarte, Μετάφραση: Θέλω να σε αγαπήσω) είναι τηλενουβέλα μεξικάνικης παραγωγής του 2013.Πρωταγωνιστούν Καρίμε Λοσάνο, Κριστιάν ντε λα Φουέντε, Ντιάνα Μπράτσο και Χοσέ Ελίας Μορένο Τζ..

 Ο Μάουρο Μοντεσίνος είναι χήρος και ιδιοκτήτης φυτείας καφέ. Ερωτεύεται τρελά την Φλορένσια Μαρτίνες, ιδιοκτήτρια καφέ δίπλα από την φυτεία του. Ωστόσο, η αγάπη μεταξύ του Μάουρο και της Φλορένσια είναι αδύνατη επειδή όταν πρόκειται να παντρευτούν, ο Μάουρο ανακαλύπτει ότι η Λουκρέσια, μια παλιά φίλη του, είναι έγκυος με το παιδί του. Ο Μάουρο και η Φλορένσια πρέπει να χωρίσουν παρά την μεγάλη τους αγάπη. Τριάντα χρόνια αργότερα και το παρελθόν της Φλορένσια και του Μάουρο επιστρέφει, όταν ο Μαξιμιλιάνο, γιος του Μάουρο ερωτεύεται την κόρη της Φλορένσια, Αμάγια. Και οι δύο πρέπει να αγωνιστούν ενάντια σε πολλές δυσκολίες για να ανακαλύψουν εάν η αγάπη τους είναι ισχυρή από το άτυχο παρελθόν που έζησαν οι γονείς τους. Καρίμε Λοσάνο ως Αμάγια Σερράνο Μαρτίνες/Φλορένσια Μαρτίνες ντε Σερράνο Κριστιάν ντε λα Φουέντε ως Μαξιμιλιάνο Μοντεσίνος Ουγάρτε Ντιάνα Μπράτσο ως Λουκρέσια Ουγάρτε ντε Μοντεσίνος Χοσέ Ελίας Μορένο Τζ. ως Μάουρο Μοντεσίνος Αλεχάντρα Μπάρρος ως Χουλιάνα Μοντεσίνος Καρμόνα χηρ. ντε Φερρέτι Φλάβιο Μεδίνα ως Σέσαρ Μοντεσίνος Ουγάρτε Αδριάνα Λουβιέρ ως Κονστάνσα Ολασάβαλ Όττο Σίρχο ως Μανουέλ Ολασάβαλ Σαλβαδόρ Σερβόνι ως Οράσιο Εσπινόσα Ολίβια Μπούσιο ως Ντολόρες Μοράλες ντε Βαλντές Αντρές Μερκάδο ως Ιβάν Φονσέκα Μοντάλβο Ρενάτα Νότνι ως Μαριάνα Βαλντές Μοράλες Λους Μαρία Χερές ως Ελοίσα Ουγάρτε Σαλμερόν Σαλβαδόρ Σάντσεζ ως Σιπριάνο Βαλντές Άλεξ Σίρβεντ ως Μάρκο Αντόνιο Μοντεσίνος Μαρτίνες/Μάουρο Μοντεσίνος (νεαρός) Έκτορ Σάενς ως Έκτορ Φονσέκα Ντιέγο Αμοσουρούτια ως Ουλίσες Αρτεάγα Κασσάνδρα Σάντσεζ Ναβάρρο ως Φλάβια Μοντεσίνος Ουγάρτε Ερνάν Κάντο ως Λούσιο Μοντεσίνος Ουγάρτε Γιολάντα Βεντούρα ως Χενοβέβα Ρικάρδο Φράνκο ως Σαλβαδόρ Ρομέρο Τάνια Βάσκες ως Καρολίνα Ριβέρα #1 Γιέσικα Σαλασάρ ως Καρολίνα Ριβέρα #2 Πατρίσια Μαρτίνες ως Κονσουέλο "Τσέλο" Ζαν Πολ Λερού ως Χόρχε ντε λα Πάρρα Βανέσα Ρεστρέπο ως Νόρα Τέλμα Ντοράντες ως Αμπάρο Χαβιέρ Ερνάνς ως Πάδρε Ιπόλιτο Μπριζίτ Μποσό ως Βαλέρια Εσπινόσα Σερράνο Ελένα ντε Τελίτου ως Λουκρέσια Ουγάρτε (νεαρή) Σεμπαστιάν Γιαπούρ ως Φράνκο Φερρέτι Τζονάθαν Κουρί ως Ααρόν Μέντες Κέλσι Αρισμέντι ως Νούρια Ελισαμπέτ Ντουπεϊρόν ως Ίλντα ντε Σαβάλα Αδριάνο Σεντέχας ως Χοσέ Ολασάβαλ Γκαμπριέλα Γκόλντσμιθ ως Έμμα Αμπραάμ Ράμος ως Νταβίντ Σερράνο Αλεχάντρο Τομμάσι ως Ομάρ Βάσκες Τίνα Ρομέρο ως Ρεμπέκα ντε Φονσέκα Μαρλένε Κάλντ ως Σεσίλια "Σέσι" Κορτές Μιγκέλ Μαρτίνες ως Ταδέο Η Τηλενουβέλα βραβεύτηκε με ένα βραβείo: 1 Βραβείο TV Adicto Golden (Καλύτερο Τραγούδι) Βόρεια & Νότια Αμερική, Καραϊβική, Ευρώπη, Αφρική Μεξικό Περού Παραγουάη Ισημερινός Παναμάς Δομινικανή Δημοκρατία ΗΠΑ Ελ Σαλβαδόρ Βολιβία Κόστα Ρίκα Κολομβία Χιλή Γεωργία Σλοβενία Ανγκόλα Μοζαμβίκη Για την αγάπη σου μόνο στην IMDb
Ζουπανία Βαράζντιν

Η Ζουπανία Βαράζντιν (κροατικά: Varaždinska županija, ουγγρικά: Varasd vármegye) ήταν διοικητική διαίρεση του Βασιλείου της Σλαβονίας από το 1850 έως το 1868, από το 1868 έως το 1918 στο Βασίλειο της Κροατίας και Σλαβονίας, επαρχίας του Βασιλείου της Ουγγαρίας και της Αυστροουγγαρίας. Από το 1918 έως το 1924 αποτέλεσε διοικητική περιοχή του Βασίλειου Σέρβων, Κροατών και Σλοβένων. Η πρωτεύουσα της περιοχής ήταν η Βαράζντιν, είχε κατοίκους κι έκταση 2.521 τετραγωνικά χλμ.

 Από τον 15ο αιώνα η περιοχή ήταν τμήμα του Βασιλείου της Σλαβονίας και το 1868 έγινε μέρος του Βασιλείου της Κροατίας και Σλαβονίας. Μετά το 1918 και την διάλυση της Αυστροουγγαρίας με απόφαση του Κροατικού κοινοβουλίου η Κροατία και Σλαβονία ενώθηκαν στο Βασίλειο Σέρβων, Κροατών και Σλοβένων. Καταργήθηκε το 1924 και έγινε τμήμα της Περιφέρειας Ζάγκρεμπ. Σύμφωνα με την απογραφή του 1910 αριθμούσε 307.010 κατοίκους που μιλούσαν τις εξής γλώσσες: κροατικά: 30.0033 σερβικά: 2.384 γερμανικά: 1.172 ουγγρικά: 1.095 Σύμφωνα με τη διοικητική οργάνωση της Σλαβονίας το 1850 το έδαφος της χωρίζεται σε έξι νομούς, και στην πόλη της Βαράζντιν. Η διοικητική περιοχή χωρίζεται σε επιπλέον διοικητικές περιοχές και επαρχίες (Βαράζντιν, Κλάνιετς, Κράπινα και Τσάκοβετς). Το Τσάκοβετς και η Μετζιμούριε από το 1848 αποτελούσαν ειδική περιοχή. Σύμφωνα με το σύνταγμα του 1854 η Ζουπανία Βαράζντιν είχε 13 διοικητικές περιοχές (Κριζέβατσκι, Κοπρίβνιτσα, Λούντμπρετσκι, Σπα, Βαράζντιν, Ίβανετς, Κράπινα, Ζλάταρσκι, Πρέγκραντσκι, Κλάνιετσκι, Τσακόβετσκι, Πρέλοσκι και Στρόγκιβσκι (Στρόγκιφσκι)) και τρεις αστικές περιοχές την Κρίζεβτσι, την Κοπρίβνιτσα και το Βαράζντιν. Το 1861 καταργήθηκε η περιοχή Μετζιμούριε, και διαιρέθηκε στις περιοχές Τσάκοβετς, Πρέλογκ, Στρίγκοβα. Από 1875 έως το 1886 η Ζουπανία Βαράζντιν αποτελείτο από τρεις επιμέρους νομούς: Βαράζντιν, Βαραζντίνσκε Κράπινα και Τόπλιτσκα, η Κρίζεβτσι και Κορπίβνιτσα, και Μπιέλοβαρ και Κρίζεβτσι. Από το 1851 έως το 1861 δεν υπήρχε κυβέρνηση οι υποθέσεις διέπονταν από ένα μεγάλο νομάρχη και το διοικητικό συμβούλιο. Από το 1861 διοικούνταν από έναν μεγάλο νομάρχη και δύο Συνέλευσης. Από ό, τι το 1870 έως το 1874 είχε συνέλευση και διοικητικό συμβούλιο. Varaždinska županija na Portalu znanstvenih časopisa Republike Hrvatske Αρχειοθετήθηκε 2021-03-22 στο Wayback Machine. ARHINET - Varaždinska županija
Μίσαν Νικαγκμπάτσε

Ο Εγινμίσαν Έντουαρντ Ογκχαρανεμέγιε Νικαγκμπάτσε, ή απλά Μίσαν Νικαγκμπάτσε (γεννημένος στις 7 Ιουλίου 1982) είναι Γερμανός πρώην διεθνής καλαθοσφαιριστής. Έχει ύψος 1,93 μέτρα και αγωνίζεται σαν πλέι μέικερ. Το 2011, ο Μισάν Νικαγκμπάτσε άλλαξε το επώνυμό του από Νικαγκμπάτσε σε Χαλντίν.

 Ο Μίσαν Νικαγκμπάτσε ξεκίνησε τη μπασκετική του καριέρα στην τοπική Λίχτερφέλντε. Το 2000 ταξίδεψε στο Βερολίνο για λογαριασμό της Άλμπα Βερολίνου, στην οποία ωστόσο δεν πραγματοποίησε καμία συμμετοχή με αποτέλεσμα το καλοκαίρι του 2001 να μεταγγραφεί στον Ολυμπιακό Πειραιώς. Στους Πειραιώτες έμεινε για ένα μόλις χρόνο χωρίς να καταφέρει ωστόσο να κατακτήσει κάποιον τίτλο. Το 2002 μεταπήδησε στην Ιταλία και τη Σναϊντέρο Ούντινε, στην οποία παρέμεινε για περίπου έξι μήνες. Τον Ιανουάριο του 2003 επέστρεψε στη Γερμανία και μετεγγράφη στη Μιτελντόιτσερ, με την οποία μάλιστα κατέκτησε το Γιούροκαπ της σεζόν 2003-04. Το 2004 επέστρεψε στην Ιταλία, στην οποία αγωνίστηκε μέχρι το 2007 αγωνιζόμενος στις Ροζέτο Μπάσκετ (2004-05), Παλακανέστρο Καντού (2005-06) και Πρεμιάτα Μοντεγκρανάρο (2006-07). Την περίοδο 2007-08 αγωνίστηκε με τους Κολωνίας 99ερς ενώ την αμέσως επόμενη σεζόν αγωνίστηκε με την ιταλική Παλακανέστρο Βαρέζε. Τη διετία 2010-2012 αγωνίστηκε στη Γερμανία αρχικά με τη Σαρλότενμπουργκ κι έπειτα με τους Γκίσεν 46ερς. Ο Μίσαν Νικαγκμπάτσε έχει πραγματοποιήσει αρκετές συμμετοχές με την Εθνική ομάδα μπάσκετ της Γερμανίας. Συγκεκριμένα, έχει κατακτήσει το χάλκινο μετάλλιο στο Παγκόσμιο Πρωτάθλημα του 2002 και το αργυρό μετάλλιο στο Ευρωπαικό Πρωτάθλημα του 2005. [1]
Βραβεία Αμερικανικής Ακαδημίας Κινηματογράφου 1971

Η 44ηη Απονομή των Βραβείων της Ακαδημίας Κινηματογράφου, που τίμησε τις καλύτερες επιδόσεις στο χώρο του κινηματογράφου για το έτος 1971, έλαβε χώρα στις 10 Απριλίου 1972 κι έλαβε χώρα στο Ντορόθι Τσάντερ Παβιλιόν, στο Λος Άντζελες της Καλιφόρνια.

 Οι νικητές κάθε κατηγορίες εμφανίζονται με έντονους χαρακτήρες στην κορυφή της κατηγορίας. Ο άνθρωπος από τη Γαλλία Το κουρδιστό πορτοκάλι Ο βιολιστής στη στέγη Η τελευταία παράσταση Νικόλαος και Αλεξάνδρα Γουίλιαμ Φρίντκιν - Ο άνθρωπος από τη Γαλλία Στάνλεϊ Κούμπρικ - Το κουρδιστό πορτοκάλι Νόρμαν Τζούισον - Ο βιολιστής στη στέγη Πίτερ Μπογκντάνοβιτς - Η τελευταία παράσταση Τζον Σλέσιντζερ - Καταραμένη Κυριακή Τζιν Χάκμαν - Ο άνθρωπος από τη Γαλλία Πίτερ Φιντς - Καταραμένη Κυριακή Γουόλτερ Ματάου - Μίστερ Κοτς Τζορτζ Σι Σκοτ - Ένα τρελό... τρελό νοσοκομείο Χαΐμ Τοπόλ - Ο βιολιστής στη στέγη Τζέιν Φόντα - Η Εξαφάνιση Τζούλι Κρίστι - Η Έντιμος Κυρία και ο Χαρτοπαίκτης Γκλέντα Τζάκσον - Καταραμένη Κυριακή Βανέσα Ρέντγκρεϊβ - Μαίρη, Βασίλισσα της Σκοτίας Τζάνετ Σούζμαν - Νικόλαος και Αλεξάνδρα Επίσημος ιστότοπος (Αγγλικά)
Αντικυβερνητική επιτροπή

Αντικυβερνητική επιτροπή είχε ονομαστεί η τριμελής επιτροπή που είχε εκλεγεί στις 2 Απριλίου του 1827 από την Γ΄ Εθνοσυνέλευση (στη Τροιζήνα) για την προσωρινή διοίκηση της Ελλάδας μέχρι την άφιξη του Καποδίστρια τον Ιανουάριο του 1828, αντικαθιστώντας την Διοικητική επιτροπή του 1826 Η λέξη «αντικυβερνητική» είχε την έννοια του αντικαταστάτη (δηλαδή διοικούσε αντί του Καποδίστρια).

 Αντικυβερνητική Επιτροπή:Γεώργιος Μαυρομιχάλης (Πελοπόννησος) Ιωάννης Νάκος (Στερεά Ελλάδα) Ιωάννης Μιλαΐτης (ναυτικές νήσοι, δηλ. Ύδρα, Ψαρά και Σπέτσες)Γενικός Γραμματέας:Γεώργιος Γλαράκης (από 9 Απριλίου 1827)Γραμματείες της Επικράτειας (υπουργεία):Γραμματέας επί των Εξωτερικών: Γεώργιος Γλαράκης Γραμματέας επί των Εσωτερικών και της Αστυνομίας: Αναστάσιος Λόντος Γραμματέας επί της Οικονομίας: Γεώργιος Μαυρομμάτης - αντικαταστάθηκε την 1η Οκτωβρίου 1827 από τον Παναγιώτη Λιδωρίκη Γραμματέας επί των Πολεμικών:Ανδρέας Π. Μεταξάς - αντικαταστάθηκε στις 23 Ιουνίου 1827 από τον Αλεξάκη Βλαχόπουλο Γραμματέας επί των Ναυτικών: Γεώργιος Γλαράκης Γραμματέας επί του Δικαίου και της Παιδείας: Γεράσιμος Κώπας - αντικαταστάθηκε στις 7 Οκτωβρίου 1827 από τον Μιχαήλ Σούτσο
Κάιλ Γκάι

Ο Κάιλ Τζόσεφ Γκάι (αγγλικά: Kyle Joseph Guy) (γεννημένος στις 11 Αυγούστου 1997) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Παναθηναϊκό.

 Στις 22 Νοεμβρίου 2016, στον τέταρτο κολεγιακό αγώνα της καριέρας του, ο Γκάι ηγήθηκε όλων των παικτών με 20 πόντους και πέντε τρίποντα εναντίον του Γκρέμπλινγκ Στέιτ. Ως πρωτοετής, είχε μέσο όρο 7,5 πόντους ανά παιχνίδι και σούταρε με 49,5% από τη γραμμή των τριών πόντων. Ο Γκάι επιλέχτηκε στο NBA Ντραφτ του 2019 από τους Νιου Γιορκ Νικς προτού ανταλλαχθεί στους Σακραμέντο Κινγκς. Οι Κινγκς τον υπέγραψαν με αμφίδρομο συμβόλαιο στις 7 Ιουλίου 2019, για να μοιράσει τον χρόνο του μεταξύ Κινγκς και της θυγατρικής τους στην NBA G League, Στόκτον Κινγκς. Σκόραρε 42 πόντους για τους Στόκτον σε μια νίκη επί των Αϊόβα Γουλβς την 1η Δεκεμβρίου. Ο Γκάι έκανε το ντεμπούτο του στο ΝΒΑ στις 10 Ιανουαρίου 2020, κόντρα στους Μιλγουόκι Μπακς. Στις 18 Ιανουαρίου, ο Γκάι σημείωσε 37 πόντους και πέτυχε 7 τρίποντα για τους Στόκτον σε μια ήττα με 147–117 από την Οκλαχόμα Σίτι Μπλου.Στις 21 Φεβρουαρίου 2021, ο Γκάι σημείωσε 9 πόντους σε 9 λεπτά εκτός πάγκου για τους Σακραμέντο Κινγκς εναντίον των Μιλγουόκι Μπακς, με 4 στα 5 σουτ. Τον Αύγουστο του 2021, ο Γκάι εντάχθηκε στους Γκόλντεν Στέιτ Ουόριορς για το ρόστερ του NBA Σάμερ Λιγκ 2021. Έκανε το ντεμπούτο του με 15 πόντους σε 17 λεπτά, με 3 στα 7 τρίποντα, κόντρα στους Ορλάντο Μάτζικ. Στις 27 Σεπτεμβρίου 2021, υπέγραψε με τους Κλίβελαντ Καβαλίερς, αλλά αποδεσμεύθηκε στις 16 Οκτωβρίου. Στις 23 Οκτωβρίου, υπέγραψε με τους Κλίβελαντ Τσαρτζ. Στις 30 Δεκεμβρίου 2021, ο Γκάι υπέγραψε συμβόλαιο 10 ημερών με τους Μαϊάμι Χιτ. Στις 10 Ιανουαρίου υπέγραψε δεύτερο συμβόλαιο 10 ημερών. Στο πρώτο του παιχνίδι μετά την υπογραφή του συμβολαίου 10 ημερών, ο Γκάι σημείωσε 17 πόντους και πέτυχε 4 τρίποντα. Στις 17 Ιανουαρίου 2022, ο Γκάι υπέγραψε αμφίδρομο συμβόλαιο με τους Χιτ. Στις 24 Μαρτίου αποδεσμεύθηκε από τους Χιτ. Στις 28 Μαρτίου 2022, ο Γκάι επέστρεψε στους Κλίβελαντ Τσαρτζ. Στις 22 Ιουλίου 2022, ο Γκάι υπέγραψε με την ισπανική Ζουβεντούτ Μπαδαλόνα. Σε 21 αγώνες στο EuroCup, είχε μέσο όρο 11,8 πόντους, 1,8 ριμπάουντ και 2,6 ασίστ σε 22 λεπτά ανά αγώνα. Επιπλέον, σε 40 αγώνες του Πρωταθλήματος ισπανίας, είχε μέσο όρο 12,8 πόντους, 1,8 ριμπάουντ και 2,1 ασίστ σε 23 λεπτά ανά αγώνα. Στις 14 Ιουλίου 2023, ο Γκάι υπέγραψε διετές συμβόλαιό με τον Παναθηναϊκό, όπου θα ήταν η πρώτη του ομάδα που θα αγωνιζόταν στην Ευρωλίγκα. Βιογραφικό στους Βιρτζίνια Καβαλίερς Προφίλ στο NBA Ντραφτ Αρχειοθετήθηκε 2019-10-13 στο Wayback Machine.
Αρτύρ Κονσταντέν Κρεμπς

Ο Αρτύρ Κονσταντέν Κρεμπς (γαλλικά: Arthur Constantin Krebs‎, 16 Νοεμβρίου 1850, Βεζούλ – 22 Μαρτίου 1935, Κιμπερλέ) ήταν Γάλλος αξιωματικός του στρατού και πρωτοπόρος της μηχανικής.

 Συνεργαζόμενος με τον Σαρλ Ρενάρ, πραγματοποίησε την πρώτη πλήρως ελεγχόμενη ελεύθερη πτήση με το αερόπλοιο La France του Γαλλικού Στρατού, το οποίο κατασκευάστηκε το 1884. Η πτήση κάλυψε απόσταση 8 χιλιομέτρων σε 23 λεπτά. Επρόκειτο για πτήση που ολοκληρώθηκε στο σημείο απογείωσής της. Στις επτά πτήσεις του, το La France επέστρεψε πέντε φορές στο σημείο εκκίνησής του. Το 1886 ο Κρεμπς μοιράστηκε το βραβείο Πόντι της Γαλλικής Ακαδημίας Επιστημών για τη συμβολή τους στην αεροναυτική.Το 1888 οι Κρεμπς και Γκυστάβ Ζεντέ σχεδίασαν το πρώτο σύγχρονο γαλλικό υποβρύχιο, το Gymnote. Το υποβρύχιο διέθετε το πρώτο περισκόπιο και την πρώτη ηλεκτρική γυροσκοπική πυξίδα. Αυτή έδωσε τη δυνατότητα στο Gymnote να πραγματοποιήσει ναυτικό αποκλεισμό το 1890.Από το 1884 έως το 1897 ο Αρτούρ Κρεμπς εκσυγχρόνισε τον πυροσβεστικό σταθμό Ville de Paris, όχι μόνο τον εξοπλισμό του αλλά και την οργάνωσή του. Το Μάιο του 1896 ο Αρτύρ Κρεμπς κατοχύρωσε με δίπλωμα ευρεσιτεχνίας ένα νέο όχημα, το οποίο διέθετε ηλεκτρομαγνητικό κιβώτιο ταχυτήτων και διάταξη εμπρόσθιων τροχών οι οποίοι επανερχόταν στην αρχική τους θέση όταν ο τροχός κίνησης βρισκόταν στα αριστερά, γνωστή σήμερα ως γωνία Κάστορ. Η εταιρεία Panhard et Levassor απέκτησε άδεια για την κατασκευή 500 αυτοκινήτων υπό την ονομασία Clement-Panhard την περίοδο μεταξύ 1898 και 1902. Ο Κρεμπς διαδέχθηκε τον Λεβασόρ ως γενικός διευθυντής της εταιρείας Panhard et Levassor από το 1897 έως το 1916. Μετέτρεψε την εταιρεία Panhard et Levassor σε μια από τις μεγαλύτερες και πλέον επικερδείς εταιρείες παραγωγής αυτοκινήτων πριν τον Α΄ Παγκόσμιο Πόλεμο. Το 1898 ο Κρεμπς αντικατέστησε το χειριστήριο με ένα κεκλιμένο τιμόνι στο αυτοκίνητο που Panhard et Levassor που σχεδίασε για τον αγώνα Παρίσι-Άμστερνταμ που διεξήχθη μεταξύ 7 και 13 Ιουλίου 1898. Ο Φερνάντ Σαρόν κέρδισε τον αγώνα με ένα τετρακύλινδρο Panhard et Levassor. Στο τέλος του 1898, η C S Rolls παρουσίασε το πρώτο όχημα στη Βρετανία με κεκλιμένο τιμόνι όταν εισήγαγε ένα 6 ίππων Panhard et Levassor από τη Γαλλία. Το 1902 ο Κρεμπς εφηύρε το αυτόματο καρμπυρατέρ διαφράγματος, το οποίο έδινε στα αυτοκίνητα συνεχή ισχύ κατά την επιτάχυνση παρέχοντας σταθερή αναλογία αέρα/καυσίμου ανά πάσα στιγμή. Αυτό οδήγησε επίσης σε σημαντική βελτίωση της οικονομίας καυσίμου. Επίσης ο Κρεμπς εισήγαγε πολλές βελτιώσεις στον σχεδιασμό των οχημάτων., ενώ συνέβαλε στη βελτίωση του Systeme Panhard (κινητήρας μπροστά, κίνηση από τους εμπρόσθιους τροχούς) το οποίο υιοθετήθηκε παγκοσμίως πριν τον Β΄ Παγκόσμιο Πόλεμο.Κατασκεύασε επίσης διάφορα οχήματα για το Γαλλικό Στρατό αλλά και ιδιωτική χρήση. Ένας παγετώνας στην Ανταρκτική έλαβε το όνομά του το 1960. Λίγο πριν το θάνατο του, το 1934, έγινε διοικητής της Λεγεώνας της Τιμής για το έργο του στην αεροναυτική και την αυτοκινητοβιομηχανία. αερόπλοιο Σαρλ Ρενάρ Χρονολόγιο της αεροπορίας τον 19ο αιώνα Έργα της/του ή για την/τον Αρτύρ Κονσταντέν Κρεμπς στο Internet Archive
Βραβεία της Ένωσης Κριτικών Κινηματογράφου του Λος Άντζελες 2020

Τα 46α Βραβεία της Ένωσης Κριτικών Κινηματογράφου του Λος Άντζελες, που απονέμονται από την Ένωση Κριτικών Κινηματογράφου του Λος Άντζελες (LAFCA), τίμησαν τους καλύτερους στον κινηματογράφο για το 2020.

 Καλύτερη Ταινία: Μικρό Τσεκούρι Επιλαχούσα: Η Χώρα των Νομάδων Καλύτερος Σκηνοθέτης: Κλόε Ζάο – Η Χώρα των Νομάδων Επιλαχών: Στηβ ΜακΚουήν – Μικρό Τσεκούρι Καλύτερος Α' Ανδρικός Ρόλος: Τσάντγουικ Μπόουσμαν – Η Θρυλική Μα Ρέινι Επιλαχών: Ριτζ Αχμέντ – Ο Ήχος του Μετάλου Καλύτερος Α' Γυναικείος Ρόλος: Κάρεϊ Μάλιγκαν – Υποσχόμενη νεαρή γυναίκα Επιλαχούσα: Βαϊόλα Ντέιβις – Η Θρυλική Μα Ρέινι Καλύτερος Β' Ανδρικός Ρόλος: Γκλυν Τάρναν – Η Θρυλική Μα Ρέινι Επιλαχών: Πολ Ρασί – Ο Ήχος του Μετάλου Καλύτερος Καλύτερος Β' Γυναικείος Ρόλος: Γιουν Γιο-τσόνγκ – Minari Επιλαχούσα: Αμάντα Σάιφρεντ – Mank Καλύτερο Σενάριο: Εμεραλντ Φένελ – Υποσχόμενη νεαρή γυναίκα Επιλαχούσα: Ελίζα Χίτμαν – Ποτέ σπάνια, Μερικές φορές πάντα Καλύτερη Φωτογραφία: Σαμπιέρ Κίρχνερ – Μικρό Τσεκούρι Επιλαχών: Τζόσουα Τζέιμς Ρίτσαρντς – Η Χώρα των Νομάδων Καλύτερο Μοντάζ: Γιώργος Λαμπρινός – Ο Πατέρας Επιλαχών: Γκάμπριελ Ρόουντς – Time Καλύτερο Σχεδιασμός Παραγωγής: Ντόναλντ Γκράχαμ Μπερτ – Μανκ Επιλαχών: Σεργκέι Ιβανόφ – Beanpole Καλύτερη Μουσική Επένδυση: Τρεντ Ρέζνορ και Άτικους Ρος – Soul Επιλαχών: Μίκα Λέβι – Lovers Rock Καλύτερη Ξενόγλωσση Ταινία: Beanpole Επιλαχών: Μάρτιν Έντεν Καλύτερη Ταινία Ντοκιμαντέρ/Μη μυθοπλασία: Time Επιλαχόντες: Συλλογικό Καλύτερη Ταινία Κινουμένων Σχεδίων: Wolfwalkers Επιλαχών: Ψυχή Βραβείο Νέας Γενιάς: Radha Blank – The Forty-year-old Version Βραβείο Καριέρας: Χάρι Μπελαφόντε και Χου Χσιάο-χσιέν Βραβείο Πειραματικής/Ανεξάρτητης Ταινίας/Βίντεο Ντάγκλας Έντουαρντς: Τζον Τζιανβίτο – Το σοσιαλιστικό της χαμόγελο Βραβείο Κληρονομιάς: Νόρμαν Λόιντ
Μεχμέτ Ορχάν

Ο Μεχμέτ Ορχάν (τούρκικα: Mehmed Orhan Osmanoğlu) (11 Ιουλίου 1909 - 12 Μαρτίου 1994), ήταν ο 42ος επικεφαλής του Οίκου των Οσμάν από το 1983 μέχρι το 1994. Διαδέχτηκε τον Αλί Βασίμπ, μετά τον θάνατό του στις 9 Δεκεμβρίου 1983. Αν βασίλευε, θα ήταν ο σουλτάνος Ορχάν Β΄.

 Ο Μεχμέτ Ορχάν, γεννήθηκε το 1909 στο Παλάτι Σερενκέμπεη ή στο Κιζιλτοπράκ της Μικράς Ασίας και ήταν γιος του πρίγκηπα Μεχμέτ Αμπντούλ Καντίρ Εφέντι, καπετάνιο του Οθωμανικού στόλου, από τη δεύτερη σύζυγό του, Μιχριμπάν Χαντιμεφέντη, του οποίου ο γάμος δεν αναγνωρίζεται από την Οθωμανική Δυναστεία. Ο Μεχμέτ Ορχάν, είναι εγγονός του σουλτάνου Αμπντούλ Χαμίτ Β΄, από την τέταρτη σύζυγό του, Μπιντάρ Καντινεφέντη. Ο Μεχμέτ Ορχάν, εργάστηκε ως ναυπηγός στη Βραζιλία, οδηγός ταξί στην Βηρυτό και στη Δαμασκό, υπάλληλος νεκροταφείου και υπασπιστής του Αλβανού βασιλιά Ζογ Α΄. Πέθανε το 1994 στη Νίκαια της Γαλλίας και τάφηκε εκεί. Ο Μεχμέτ Ορχάν, παντρεύτηκε την Ναφιγιέ Γιεγκέν (Κάιρο 1913 - ;) τον Ιανουάριο του 1933 και αργότερα την Μαργαρίτα Ίρμα Φουρνιέρ στο Παρίσι το 1943. Απέκτησε μία κόρη από την πρώτη του σύζυγο και έναν θετό γιο από την δεύτερη: την Φατμά Νετζλά Σουλτάν (γεν. 1933) τον Μεχμέτ Ορχάν Σελίμ (γεν. 1943)
Φλαβία Ιουλία Κωνσταντία

Η Φλαβία Ιουλία Κωνσταντία, λατιν. Flavia Julia Constantia (μετά το 293 - π. 330) από τη Δυναστεία του Κωνσταντίνου ήταν Αυτοκράτειρα ως σύζυγος του Λικινίου συναυτοκράτορα της Ρωμαϊκής Αυτοκρατορίας.

 Ήταν κόρη τού Κωνστάντιου Α΄ Χλωρού συναυτοκράτορα και της δεύτερης συζύγου του Φλαβίας Μαξιμιανής Θεοδώρας, κόρης της Ευτροπίας και κάποιου από τους δύο συζύγους της, τού Αφράνιου Αννιβαλιανού επάρχου τού πραιτωρίου ή τού Μαξιμιανού Αυτοκράτορα. Το 313 ο Κωνσταντίνος Α΄ Αυτοκράτορας, ετεροθαλής αδελφός της Φ. Ι. Κωνσταντίας, την πάντρεψε με τον Λικίνιο συναυτοκράτορά του, με την ευκαιρία της συνάντησης των δύο ανδρών στο Μεδιόλανον. Το ζεύγος απέκτησε το 315 ένα γιο, τον Βαλέριο Λικινιανό Λικίνιο και, όταν άρχισε ο ανταγωνισμός μεταξύ τού Κωνσταντίνου Α΄ και τού Λικινίου το 315, η Κωνσταντία έμεινε με το μέρος τού συζύγου της. Ένας δεύτερος πόλεμος μεταξύ των δύο συναυτοκρατόρων ξεκίνησε το 324· έπειτα από την ήττα τού Λικινίου στη μάχη της Χρυσόπολης, η Κωνσταντία παρενέβη στον αδελφό της υπέρ της ζωής τού συζύγου της. Έτσι ο Κωνσταντίνος Α΄ του χάρισε τη ζωή και τον υποχρέωσε να ζει στη Θεσσαλονίκη ως ιδιώτης πολίτης. Αλλά το επόμενο έτος, το 325, διέταξε τον φόνο τού Λικινίου. Ένα δεύτερο πλήγμα για την Κωνσταντία ήταν, επίσης με διαταγή τού Κωνσταντίνου Α΄, ο θάνατος του γιου της. Τα επόμενα έτη η Κωνσταντία έζησε στην Αυλή τού αδελφού της, λαμβάνοντας τιμές, όπως ο τίτλος της ευγενεστάτης γυναικός (nobilissima femina). Η Κωνσταντίνα ήταν η ευνοούμενη αδελφή τού Αυτοκράτορα και απόδειξη γι' αυτό είναι, ότι εκείνος έκοψε νομίσματα με τη μορφή της, με την επιγραφή Constantia soror (αδελφή) Constantini Avg[usto]. Μεταστράφηκε στον Χριστιανισμό και υποστήριξε την άποψη του Αρείου στην Α΄ Οικουμενική Σύνοδο στη Νίκαια το 325. Η πόλη Κωνστάντσα της Ρουμανίας ονομάστηκε προς τιμήν της. Παντρεύτηκε τον Γάιο Βαλέριο Λικινιανό Λικίνιο συναυτοκράτορα και είχε τέκνο: Βαλέριος Λικινιανός Λικίνιος π. 315-π. 326, καίσαρ, απεβ. 11 ετών. Jerome, Epist., 133.4; Tyrannius Rufinus, Hist. Eccl. 1.11. Philostorgius, Hist. Eccl. 1.9.
Γολέμι Πατρών

Για οικισμούς με ίδιο όνομα στην Αχαΐα, δείτε: Γολέμι Αχαΐας Για οικισμούς με ίδιο όνομα στην Ελλάδα, δείτε: Γολέμι Το Γολέμι είναι ημιορεινός οικισμός του Νομού Αχαΐας, αποτελεί τμήμα της Τοπικής Κοινότητας Μανεσίου Πατρών, και σύμφωνα με το «Πρόγραμμα Καλλικράτης» από 1/1/2011 ανήκει στο Δήμο Ερυμάνθου. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Τριταίας ως τμήμα του πρώην Δημοτικού διαμερίσματος Μανεσίου Πατρών.

 Η δημογραφική εξέλιξη του οικισμού στον 21ο αιώνα είναι η εξής: Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012). Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9. Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010. Κώστας Ν. Τριανταφύλλου, Ιστορικόν Λεξικόν των Πατρών, Τόμος Α', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Γολέμι. Ε.Ε.Τ.Α.Α. - Διοικητικές μεταβολές Γολεμίου Πατρών. eetaa.gr. Ανακτήθηκε: 11/12/2017. Ε.Ε.Τ.Α.Α. - Διοικητικές μεταβολές Κοινότητας Μανεσίου Πατρών Αχαΐας. eetaa.gr. Ανακτήθηκε: 08/11/2017.
Εθνικό Πάρκο Ποντίλσκι Τοβτρέ

Το Εθνικό Πάρκο "Ποντίλσκι Τοβτρέ" (ουκρανικά: Націона́льний приро́дний парк «Поді́льські То́втри»‎) είναι εθνικό πάρκο ευρισκόμενο στο δυτικό μέρος της Ουκρανίας. Είναι η μεγαλύτερη προστατευμένη περιοχή της Ουκρανίας.Ιδρύθηκε στις 27 Ιουλίου 1996 με έγκριση του τότε πρωθυπουργού Λεονίντ Κούτσμα προκειμένου να διατηρηθεί και να προστατευθεί το φυσικό τοπίο της περιοχής.

 Το πάρκο καλύπτει μια περιοχή 2,613 τ.χλμ. Διατηρούνται 1,700 είδη χλωρίδας από τα οποία 60 είναι σε κίνδυνο και 217 είδη πανίδας από τα οποία 29 είναι σε κίνδυνο. Ο κύριος στόχος του Εθνικού φυσικού πάρκου είναι η διατήρηση της φυσικής ποικιλότητας, η δημιουργία των οργανωμένων ζωνών αναψυχής και ευεξίας. Το πάρκο περιλαμβάνει περίπου 14% του κρατικού δασικού ταμείου, πάνω από 13% των συλλογικών γεωργικών δασών και άλλα εδάφη της περιοχής. Το συνολικό δασικό ταμείο του πάρκου αντιπροσωπεύει περίπου 3.015 εκτάρια (7.450 στρέμματα). 4 κρατικά μνημεία της φύσης Βοτανικός κήπος Κόλπος Μπακότα 19 αρχαιολογικοί χώροι 302 μνημεία ιστορικής και πολιτιστικής κληρονομιάς Η επίσημη ιστοσελίδα του πάρκου
Chevrolet Menlo

Το Chevrolet Menlo (畅巡) είναι ένα πλήρως ηλεκτροκίνητο μικρομεσαίο crossover SUV αυτοκίνητο, που πωλείται αποκλειστικά στην Κίνα από τον Φεβρουάριο του 2020. Είναι το πρώτο ηλεκτρικό αυτοκίνητο της αμερικανικής αυτοκινητοβιομηχανίας Chevrolet που είναι διαθέσιμο στην Κίνα, καθώς το Chevrolet Bolt δεν έχει πωληθεί στη χώρα αυτή.

 Το Chevrolet Menlo βασίστηκε στο πρωτότυπο αυτοκίνητο (concept car) Chevrolet FNR-X που είχε αποκαλυφθεί στο Σαλόνι Αυτοκινήτου της Σαγκάης το 2017. Η τελική έκδοση παραγωγής του Menlo παρουσιάστηκε σε μια εκδήλωση στο Χεφέι, που είναι η μεγαλύτερη πόλη και πρωτεύουσα της επαρχίας Ανχουέι, στις 8 Νοεμβρίου 2019, καθώς και στο Σαλόνι Αυτοκινήτου της Κουανγκτσόου το 2019. Οι πρώτες παραγγελίες ξεκίνησαν τον Δεκέμβριο και οι πρώτες παραδόσεις έλαβαν χώρα στις 20 Φεβρουαρίου 2020.Λόγω και μιας κρατικής επιδότησης έως και 100.000 γουάν (14.250 δολάρια ΗΠΑ), το Menlo είναι το ηλεκτρικό crossover SUV με την χαμηλότερη τιμή στην κατηγορία του στην Κίνα.Αντίθετα με όλα τα άλλα μοντέλα της Chevrolet, το Menlo έχει μια μοναδική ονοματολογία στις εκδόσεις εξοπλισμού του, που ονομάζονται Starshare, Galaxy, Nebula και Starlux. Επίσης, περιλαμβάνει 3 ρυθμίσεις τρόπου οδήγησης (standard, sport και economy) και 3 επίπεδα ενεργειακής ανακύκλωσης. Το Chevrolet Menlo κατασκευάζεται στα πλαίσια της κοινοπραξίας SAIC-GM (General Motors). Εδώ να σημειωθεί ότι από το 1994 έως το 2021 οι ξένες αυτοκινητοβιομηχανίες εξαναγκάζονταν, λόγω της κινεζικής νομοθεσίας, να δημιουργήσουν μια κοινή επιχείρηση / κοινοπραξία (50:50) με μια κινεζική εταιρεία προκειμένου να παράγουν αυτοκίνητα επί κινεζικού εδάφους, γλιτώνοντας έτσι τους φόρους εισαγωγής. Το κέρδος της Κίνας από αυτή τη κίνηση ήταν ότι οι τοπικές αυτοκινητοβιομηχανίες απέκτησαν τεχνολογική και επιχειρησιακή τεχνογνωσία στη παραγωγή αυτοκινήτων. Από την 1η Ιανουαρίου 2022, ωστόσο, τα πράγματα άλλαξαν, με την Κίνα να επιτρέπει σε όλες τις ξένες αυτοκινητοβιομηχανίες να κατασκευάζουν, αν θέλουν, αυτοκίνητα στη Κίνα αποκλειστικά μόνες τους. Το μοντέλο φέρει μπαταρία ιόντων λιθίου, με χωρητικότητα 52,5 kWh και αυτονομία έως και 410 χιλιόμετρα (255 μίλια) στον Νέο Ευρωπαϊκό Κύκλο Οδήγησης (New European Driving Cycle / NEDC). H μπαταρία αυτή αποδίδει ισχύ 110 kW (148 hp; 150 PS) και ροπή 350 N⋅m (258 lb⋅ft). Η ίδια μπαταρία χρησιμοποιείται επίσης και στο Buick Velite 6 Plus. Από το 2022, η χωρητικότητα της μπαταρίας αυξήθηκε στα 61,1 kWh και η ισχύς στους 130 kW (174 hp; 177 PS). Η αυτονομία, επίσης, αυξήθηκε στα 518 χιλιόμετρα (322 μίλια). Ηλεκτρικό αυτοκίνητο Ηλεκτροκίνητο όχημα µε συσσωρευτές Επίσημος ιστότοπος (in κινεζική)
Ριζόμυλος Μαγνησίας

Ο Ριζόμυλος είναι οικισμός της Περιφερειακής Ενότητας Μαγνησίας, στην Περιφέρεια Θεσσαλίας. Διοικητικά ανήκει στην Κοινότητα Ριζομύλου, της Δημοτικής Ενότητας Κάρλας και υπάγεται στο Δήμο Ρήγα Φεραίου.

 Ο Ριζόμυλος Μαγνησίας βρίσκεται σε υψόμετρο 62 μέτρων και έχει πληθυσμό 1.477 κατοίκων, σύμφωνα με την Απογραφή του 2011.O Ριζόμυλος έχει χαρακτηρισθεί μαρτυρικό χωριό, για την προσφορά του στην Εθνική Αντίσταση 1941-1944, κατά των Γερμανών και Ιταλών κατακτητών. Δήμος Ρήγα Φεραίου - Ριζόμυλος (από την ιστοσελίδα του Δήμου Ρήγα Φεραίου).
Έγκλημα και τιμωρία (ταινία)

Το Έγκλημα και τιμωρία (Γαλλικά: Crime et Châtiment), είναι αστυνομική δραματική ταινία Γαλλικής παραγωγής του 1956 σε σκηνοθεσία Ζωρζ Λαμπίν και σε σενάριο Σαρλ Σπάακ, βασισμένη στο ομότιτλο μυθιστόρημα του Φιόντορ Ντοστογιέφσκι. Πρωταγωνιστούν οι Ζαν Γκαμπέν, Ρομπέρ Χοσέιν, Μαρίνα Βλάντυ και ο Λίνο Βεντούρα.

 Ένας φτωχός και βασανισμένος μαθητής, ο Ρενέ Μπρούνελ, σκοτώνει μια ηλικιωμένη κυρία, την Μαντάμ Ορβέτ. Παρόλα αυτά όμως δεν αγγίζει τα χρήματα της, αλλά υφίσταται όλο και έναν πιο αφόρητο ηθικό βασανισμό. Ο Επιθεωρητής Γκαλέ που έχει αναλάβει την υπόθεση τον υποψιάζεται, αλλά δεν έχει καμία απόδειξη, ειδικά επειδή ένας νεαρός ζωγράφος με αδύναμο μυαλό, ο Αντρέ Λεσούρ, μόλις έχει συλληφθεί και έχει ομολογήσει ότι αυτός είναι ο δολοφόνος της Μαντάμ Ορβέτ. Από την αλλή πλευρά θα κάνει την εμφάνιση της η Λίλη, μια νεαρή πόρνη που με μια ασυνήθιστη πίστη θα επηρεάσει τον Ρεν, ο οποίος θα πάει τελικά στον Επιθεωρητή Γκαλέ για να ομολογήσει την πράξη του και με αυτόν τον τρόπο να απελευθερώσει τη συνείδησή του. Ζαν Γκαμπέν ως Επιθεωρητής Γκαλέτ Μαρινά Βλαντί ως Λιλί Μαρσλέν Μπερνάρ Μπλιέρ ως Αντούαν Μονεστιέρ Ρομπέρ Χοσέιν ως Ρενέ Μπρούνελ Γκάμπι Μόρλαυ ως Μάνταμ Μπρούνελ Ρενέ Χαβάρντ ως Επιθεωρήτης Νομπλέ Ύβετ Ετιέβαντ ως Μαντάμ Τερέζα Μαρσέλιν Ζουλιέν Καρέτ ως Πιέρ Μαρσέλιν Γκαμπριέλ Φοντάν ως Μαντάμ Χορβάι Λίνο Βεντούρα ως Γουστάβ Μεσονιέ Ζεράρ Μπλέιν ως Ζαν Φαργκό Έγκλημα και τιμωρία στην IMDb (Αγγλικά)
Μάινχαρτ Α΄ της Γκορίτσια-Τυρόλου

Ο Μάινχαρτ Α΄, γερμ. Meinhard I (π. 1200/1205 - 22 Ιουλίου 1258) από τον Οίκο των Γκορίτσια ήταν κόμης του Τυρόλου (1253-58) και, ως Μάινχαρτ Γ΄ κόμης της Γκορίτσια (1231-58).

 Ήταν το μόνο τέκνο του Ένγκελμπαρτ Γ΄ κόμη της Γκορίτσια και της Ματίλντας των Άντεχς, κόρης του Μπέρτολτ Α΄ μαργράβου της Ίστρια. Το 1258 απεβίωσε σε ηλικία 55 ετών και τον διαδέχθηκε ο γιος του Μάινχαρτ Β΄ στην Καρινθία και ο Αλβέρτος Α΄ στη Γκορίτσια & στο Τυρόλο. Νυμφεύτηκε το 1237 την Αδελαΐδα, κόρη του Αλβέρτου Δ΄ κόμη του Τυρόλου και είχε τέκνα: Αδελαΐδα απεβ. 1291, παντρεύτηκε τον Φρειδερίκο Α΄ κόμη του Όρτενμπουρκ. Μάινχαρτ π. 1238-1295, δούκας της Καρινθίας. Αλβέρτος Α΄ π. 1240-1304, κόμης της Γκορίτσια & του Τυρόλου. Μπέρτα απεβ. 1267, παντρεύτηκε τον Κορράδο κόμη του Βούλλενστεττεν. Hermann Wiesflecker, Meinhard der Zweite. Tirol, Kärnten und ihre Nachbarländer am Ende des 13. Jhs. (Schlern-Schriften 124), Innsbruck: Wagner 1955, Reprint 1995. Eines Fürsten Traum. Meinhard II. - Das Werden Tirols, Catalogue, Dorf Tirol/Innsbruck 1995.
Πρόγονος Σγουρός

Ο Πρόγονος Σγουρός (έδρασε μεταξύ 1294-1300) ήταν Βυζαντινός ανώτατος στρατιωτικός διοικητής των τελών του 13ου αιώνα από το Πριγκιπάτο του Άρβανον (Μεσαιωνική Αλβανία) με τον βαθμό του Μέγα Εταιρειάρχη. Ήταν άρχοντας της Οχρίδας στην διάρκεια της περιόδου κατά την οποία η πόλη ευρισκόταν υπό την εδαφική κυριαρχία της Βυζαντινής Αυτοκρατορίας.

 Ο Πρόγονος Σγουρός, καταγόμενος από το Άρβανον, ήταν νυμφευμένος με την Ευδοκία, συγγενή του Ανδρόνικου Β΄ Παλαιολόγου (βασίλευσε μεταξύ 1282-1328), καθιστάμενος γαμπρός του Βυζαντινού Αυτοκράτορα.Προς το 1294-1295, προχώρησε στην ανακαίνιση της Εκκλησίας της Παναγίας Περιβλέπτου στην Οχρίδα, η οποία εκείνη την εποχή ευρισκόταν υπό βυζαντινή κυριαρχία, ενώ αργότερα έγινε γνωστή ως του Αγίου Κλήμη προς τιμήν του Αγίου Κλήμη της Οχρίδας. Ο Πρόγονος δώρησε εικονοστάσιο με 8 αγιογραφίες, μαζί με εικόνισμα της Παναγίας Περιβλέπτου από το οποίο μόνον ένα τμήμα έχει διασωθεί, ενώ το εικονοστάσιο αναπαριστά τις κυρίως εορτές της Εκκλησίας. Τα έργα αυτά φιλοτεχνήθηκαν από τον Ευτύχιο και τον Μιχαήλ Αστραπά, από την Θεσσαλονίκη.
We've Come for you All

Το We've Come for You All είναι το ένατο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε τον Μάιο του 2003 μέσω της δισκογραφικής εταιρείας "Nuclear Blast Records" στην Ευρώπη και της "Sanctuary Records" στην Αμερική. Η σύνθεση του δίσκου ξεκίνησε στα μέσα του 2001 και το συγκρότημα μπήκε στο "Bear Tracks Recording Studio" της Νέας Υόρκης το Νοέμβριο εκείνης της χρονιάς. Στις αρχές του 2002, οι ηχογραφήσεις διακόπηκαν για μία σύντομη περιοδεία των Anthrax με τους Judas Priest και επέστρεψαν στο στούντιο τον Μάρτιο του 2002 για την ολοκλήρωση του άλμπουμ. Η παραγωγή του δίσκου έγινε από την Scrap 60 Productions την οποία αποτελούσαν ο κιθαρίστας του συγκροτήματος Ρομπ Κατζιάνο, ο Έντι Γουόλ και ο Στιβ Ρετζίνα. Το "We've Come for you All" ήταν αρχικά προγραμματισμένο να κυκλοφορήσει τον Φεβρουάριο του 2003, αλλά τελικά μετά από αρκετές αναβολές κυκλοφόρησε τον Μάιο εκείνης της χρονιάς πουλώντας πάνω από 60.000 αντίτυπα στον πρώτο χρόνο από την έκδοση του. Οι κριτικές για το άλμπουμ ήταν θετικές με το "Allmusic" να του δίνει τέσσερα αστέρια με άριστα τα πέντε, το "metal.de" 9 / 10 και το "Metal Storm" 7,3.

 1. Contact (Bush, Caggiano, Ian, Bello, Benante) - 1:15 2. What Doesn't Die (Bush, Caggiano, Ian, Bello, Benante) - 4:10 3. Superhero (Bush, Caggiano, Ian, Bello, Benante) - 4:03 4. Refuse to Be Denied (Bush, Caggiano, Ian, Bello, Benante) - 3:20 5. Safe Home (Bush, Caggiano, Ian, Bello, Benante) - 5:10 6. Any Place But Here (Bush, Caggiano, Ian, Bello, Benante) - 5:49 7. Nobody Knows Anything (Bush, Caggiano, Ian, Bello, Benante) - 2:57 8. Strap It On (Bush, Caggiano, Ian, Bello, Benante) - 3:32 9. Black Dahlia (Bush, Caggiano, Ian, Bello, Benante) - 2:37 10. Cadillac Rock Box (Bush, Caggiano, Ian, Bello, Benante) - 3:41 11. Taking the Music Back (Bush, Caggiano, Ian, Bello, Benante) - 3:11 12. Crash (Bush, Caggiano, Ian, Bello, Benante) - 0:57 13. Think About an End (Bush, Caggiano, Ian, Bello, Benante) - 5:09 14. W.C.F.Y.A. (Bush, Caggiano, Ian, Bello, Benante) - 4:12 We've Come for You All (άλμπουμ) Επίσημη κυκλοφορία: 6 Μαΐου 2003 Το "We've Come for You All" ηχογραφήθηκε από τους εξής μουσικούς: Τζον Μπους - φωνητικά Ρομπ Κατζιάνο - κιθάρα Σκοτ Ίαν - κιθάρα Φρανκ Μπέλο - μπάσο Τσάρλι Μπενάντε - τύμπανα Ντάιμπαγκ Ντάρελ - κιθάρα Ρότζερ Ντάλτρι - φωνητικά Allmusic review Encyclopaedia Metallum review Metal Storm review ANTHRAX Set "We've Come For You All" As Title Of Ninth Studio CD Θέσεις τσαρτ
Ματ Μπάρλοου

Ο Ματ Μπάρλοου είναι Αμερικανός τραγουδιστής της heavy metal μουσικής σκηνής, γνωστός ως πρώην μέλος των Iced Earth και των Pyramaze, ενώ πλέον δραστηριοποιείται με τους Ashes of Ares. Το 2003, παραιτήθηκε από τη μουσική βιομηχανία για να γίνει αστυνομικός, πριν επιστρέψει στην ενεργό δράση το 2007.

 Ο Μπάρλοου γεννήθηκε στις 10 Μαρτίου 1970 στο Μπιλόξι του Μισισίπι. Κυριότερες μουσικές επιρροές του υπήρξαν οι Μπρους Ντίκινσον, Ρομπ Χάλφορντ, Τζέιμς Χέτφιλντ, Τζεφ Τέιτ, Τσακ Μπίλι, Έλβις Πρίσλεϊ, Ράντι Όουεν, Γκρεγκ Όλμαν, κ.α.. Στους Iced Earth εντάχθηκε το 1993, μετά το τέλος της περιοδείας για την προώθηση του άλμπουμ "Night of the Stormrider", όταν και αντικατέστησε τον Τζον Γκρίλι. Η πρώτη του ηχογράφηση μαζί τους ήταν για τον δίσκο "Burnt Offerings", συνεχίζοντας με τα πιο επιτυχημένα άλμπουμ τους, "The Dark Saga" και "Something Wicked This Way Comes". Παρέμεινε στο συγκρότημα μέχρι το 2003, όταν και αποχώρησε για να γίνει αστυνομικός, επηρεασμένος από τις επιθέσεις της 11ης Σεπτεμβρίου 2001 στο Παγκόσμιο Κέντρο Εμπορίου. Η παραίτηση του δεν είχε γίνει αρχικά αποδεκτή από τον Τζον Σέιφερ, ο οποίος τον έπεισε να παραμείνει στο συγκρότημα στα τέλη του 2002, αλλά κατά τις αρχικές ηχογραφήσεις του δίσκου "The Glorious Burden" η φωνή του Μπάρλοου δεν είχε ήταν στο επιθυμητό επίπεδο, με αποτέλεσμα την αντικατάσταση του από τον πρώην τραγουδιστή των Judas Priest, Τιμ Όουενς. Εργάστηκε στο αστυνομικό τμήμα της Τζόρτζταουν και ήταν τραγουδιστής της αστυνομικής πολιτειακής μπάντας, παίζοντας σε σχολεία με σκοπό να κρατήσουν τα παιδιά μακρυά από τη χρήση ναρκωτικών, τη βία, κ.α..Τον Απρίλιο του 2007, έγινε μέλος των Δανών Pyramaze, με τους οποίους κυκλοφόρησε το άλμπουμ "Immortal" στις 30 Μαΐου 2008.Στα τέλη του 2007, έγινε γνωστό ότι ο Μπάρλοου επέστρεψε στους Iced Earth, ηχογραφώντας το άλμπουμ "The Crucible of Man: Something Wicked Part 2". Αποχώρησε από το συγκρότημα τρία χρόνια αργότερα, μετά το τέλος της τότε ευρωπαϊκής περιοδείας του συγκροτήματος, με τελευταία του εμφάνιση στο "Wacken Open Air" στις 6 Αυγούστου 2011.Το καλοκαίρι του 2012, ο Μπάρλοου ανακοίνωσε τη δημιουργία των Ashes of Ares μαζί με τον πρώην κιθαρίστα των Iced Earth, Φρέντι Βιντάλες, το ντράμερ των Nevermore, Βαν Γουίλιαμς, τον μπασίστα Ντιν Στέρνμπεργκ και τον κιθαρίστα Τζιο Γκεράκα. Μαζί, κυκλοφόρησαν τον ομώνυμο τους δίσκο τον Σεπτέμβριο του 2013. Matt Barlow (Iced Earth)- Musician Profile - Spirit of Metal Matt Barlow - Encyclopaedia Metallum: The Metal Archives Matthew Barlow Discography at Discogs The Official Iced Earth Website Matthew Barlow (Official) | Facebook
Τσάλκα

Η Τσάλκα (γεωργιανά: წალკა) είναι πόλη η οποία βρίσκεται στην Νότια Γεωργία. Η σύγχρονη πόλη ιδρύθηκε από τους Έλληνες που μετανάστευσαν στην περιοχή από την Ανατολική Τουρκία κυρίως από την περιοχή του Πόντου και συγκεκριμένα από το χωριό Παρμακσίζ του νομού Ερζουρούμ (Δημοτικό διαμέρισμα Χινίς - Hinis, Parmaksiz) στις αρχές του 19ου αιώνα. Στο παρελθόν ήταν αμιγώς ελληνική πόλη. Η περιπέτεια του ελληνισμού της Γεωργίας. Είναι πρωτεύουσα της διοικητικής περιφέρειας Τσάλκα που περιλαμβάνει περίπου 48 χωριά εκ των οποίων τα 27 είναι Ελληνικά, ενώ στα υπόλοιπα διαμένουν Αρμένιοι, Αζέροι και Γεωργιανοί.

 Η περιοχή βρίσκεται στο οροπέδιο Τριαλέτι, 1.450 μέτρα πάνω από την επιφάνεια της θάλασσας, πράγμα που σημαίνει ότι ακόμα και το καλοκαίρι ο τόπος παραμένει δροσερός ενώ το χειμώνα το κλίμα είναι ψυχρό. Μέσα από την πόλη περνά σιδηροδρομική γραμμή Τιφλίδα-Αχαλκελέκι. Η πόλη διαθέτει έναν υδροηλεκτρικό σταθμό (Υ.Η.Σ.) που βρίσκεται στη λίμνη της Τσάλκας. Η λίμνη είναι τεχνητή και δημιουργήθηκε με σκοπό την ηλεκτροδότηση της περιοχής. Η λίμνη δημιουργήθηκε πάνω σε ένα χωριό που ονομαζόταν Σαναμέρ που προέρχεται από λέξεις "σαν" και "ημέρα" οι κάτοικοι του οποίου αναγκάστηκαν να το εγκαταλείψουν. Η περιοχή είναι περικυκλωμένη από βουνά, πλούσια δάση με μεγάλη πυκνότητα δέντρων. Ο χειμώνας στην Τσάλκα είναι ψυχρός με πολλές χιονοπτώσεις και θύελλες, ενώ ο καιρός το καλοκαίρι είναι ζεστός την ήμερα και δροσερός τη νύχτα. Ιστορικά, η περιοχή ονομαζόταν Τριαλέτι και αργότερα, το 1830, αναφερόταν ως Παρμακσίζ που στα Τουρκικά σημαίνει χωρίς δάκτυλα, μέχρι το 1930 όταν μετονομάστηκε σε Τσάλκα. Στη περιοχή αυτή περίπου 200 χρόνια έως και σήμερα εξακολουθούν να ζουν Έλληνες - Πόντιοι οι οποίοι προέρχονται από χωριά του Ερζερούμ, του Καρς, του Μπαϊμπούρτ, της Τραπεζούντας, της Αργυρούπολης και του Αρνταχάν. Στο παρελθόν αποτελούσαν την πλειοψηφία της πόλης και των γύρω χωριών, αλλά τώρα ο πληθυσμός τους μειώθηκε σημαντικά λόγω της μετανάστευσης κυρίως στην Ελλάδα, τη Ρωσία και την Κύπρο. Η περιοχή της Τσάλκας το 1979 αριθμούσε 30.811 Έλληνες (Ουρούμ), το 1989 περίπου 50.000, το 2005 ο αριθμός αυτός έφτασε στους 1.500, ενώ η τελευταία απογραφή που πραγματοποιήθηκε το έτος 2014 έδειξε περαιτέρω μείωση σε 1.292. Το 1991 επετράπη στους Έλληνες της πρώην ΕΣΣΔ να ταξιδέψουν στο εξωτερικό. Άρχισε η μαζική μετανάστευση των Ποντίων στην ιστορική τους πατρίδα Έλλάδα. Τα Ελληνικά χωριά της Τσάλκας είναι: Αβρανλό, Αχαλίκ, Γεντί-Κιλσέ, Γκούνια-καλά, Ημέρα, Καρακόμ, Κιαριάκ, Γκουμπάτι, Λιβάδ, Μπεντιάνι, Μπεστασένι, Μπασκόφ, Νέον Χαραμπά, Ολιάνκ, Σάντα, Σιπιάκ,Τιακ-Κιλισά Τσιντσκαρό, Τριαλέτι, Τσατάχι, Τσαπάεβκα, Ταρσόν, Τζινίς, Χαραμπά, Χαντίκ, Χαντό, Τεκ-Κιλσέ και το Χραμ(γκές) - ΥΗΣ. Ουρούμ Πόντιοι Έλληνες της Τσάλκας Έλληνες της Ρωσίας Οι Πόντιοι της Τσάλκας: Η περιπέτεια του ελληνισμού της Γεωργίας Caucasian Urums and Urum language Ταξίδι με drone στην Τσάλκα Αρχειοθετήθηκε 2019-05-22 στο Wayback Machine. Γενική απογραφή πληθυσμού της Γεωργίας 2014 (αγγλικά) Αρχειοθετήθηκε 2019-08-15 στο Wayback Machine. "Γεννηθείς εις Καύκασον Ρωσίας" Αρχειοθετήθηκε 2019-05-14 στο Wayback Machine.
Ξηροχώρι Θεσσαλονίκης

Το Ξηροχώρι είναι χωριό του νομού Θεσσαλονίκης το οποίο υπάγεται στον δήμο Χαλκηδόνος. Βρίσκεται σε απόσταση τριάντα περίπου χιλιομέτρων από την πόλη της Θεσσαλονίκης και σε υψόμετρο περίπου 200 μέτρων. Στην απογραφή πληθυσμού του 2001 στο Ξηροχώρι έμεναν 656 κάτοικοι, ενώ στην απογραφή του 2011 έμεναν 567.

 Ο παλιός συνοικισμός του χωριού βρισκόταν στην περιοχή της εκκλησίας του Αγίου Δημητρίου και ονομαζόταν Γιόρδενα.Ανατρέχοντας στην ιστορία των σημερινών κατοίκων του χωριού, παρατηρούμε πως στις αρχές του 1925, πήγαν και εγκαταστάθηκαν εκεί προσφυγικές οικογένειες προερχόμενες από το Αλεπλί της Αδριανούπολης. Στα μέσα του 1925 ήρθαν από τη Θεσσαλία Σαρακατσάνοι οι οποίοι αγόρασαν μεγάλες αγροτικές εκτάσεις ως βοσκοτόπια για τα πρόβατά τους. Λίγους μήνες αργότερα και άλλες σαρακατσάνικες οικογένειες από τη Μακεδονία εγκαταστάθηκαν σε αυτό αγοράζοντας και τα υπόλοιπα κτήματα. Τον Αύγουστο του 1926 εγκαταστάθηκαν στο Γιόρδινο πρόσφυγες από το Μιστί της Καππαδοκίας, που αποτέλεσαν και τον βασικό κορμό του νέου συνοικισμού. Λόγω της θέας του, θεωρήθηκε καλό από τους Μιστιώτες να το μετονομάσουν σε Καλλιθέα, αλλά, επειδή η ξηρασία ταλαιπωρούσε τους κατοίκους, αποφάσισαν να το ονομάσουν Ξηροχώρι. Σχεδόν ταυτόχρονα με τους Μιστιώτες, εγκαταστάθηκαν σε αυτό και τέσσερις με πέντε οικογένειες Καυκασίων.
Apple Music

Το Apple Music είναι μια υπηρεσία music streaming, που αναπτύχθηκε από την Apple Inc. Οι χρήστες επιλέγουν μουσική για να κάνουν streaming στη συσκευή τους on-demand, ή να δουν και να ακούσουν τα υπάρχοντα κομμάτια που έχουν στο κινητό τους, σε λίστες αναπαραγωγής. Η υπηρεσία περιλαμβάνει επίσης μία πληθώρα διαδικτυακών ραδιοφωνικών σταθμών οι οποίοι εκπέμπουν ζωντανά σε περισσότερες από 200 χώρες, 24 ώρες την ημέρα. Η υπηρεσία ανακοινώθηκε στις 8 Ιουνίου του 2015, και ξεκίνησε στις 30 Ιουνίου από 100 χώρες σε όλο τον κόσμο. Νέοι συνδρομητές παίρνουν τρεις μήνες δωρεάν δοκιμή, ενώ αργότερα πληρώνουν 4,99€/μήνα.

 Τον Ιανουάριο του 2016, το Apple Music έφτασε σε ένα σημαντικό ορόσημο των 10 εκατ. συνδρομητές που πληρώνουν, έξι μήνες μετά την έναρξη, το οποίο αυξήθηκε σε 11 εκατομμύρια συνδρομητές τον Φεβρουάριο, και 13 εκατ. ευρώ τον Απρίλιο. Μέχρι το 2019, έφτασε τους 60 εκατομμύρια.Τον Φεβρουάριο του 2016, το Apple Music ήταν διαθέσιμο σε συνολικά 113 χώρες, φθάνοντας σε πολλές περιοχές του κόσμου, όπου ανταγωνίζονται streaming μουσικές υπηρεσίες που δεν είναι ακόμη διαθέσιμες. Το Apple Music είναι συμβατό με iOS συσκευές που τρέχουν την έκδοση 8.4 ή νεότερη, iTunes version 12.2 ή μεταγενέστερη (OS X Mavericks ή αργότερα * Windows 7 ή νεότερη έκδοση), και το Apple Watch. Έκδοση για Android συσκευές και το Apple TV βγήκε στις 10 Νοεμβρίου 2015.
ΑΦΚ Μπόρνμουθ

Η ΑΦΚ Μπόρνμουθ (αγγλικά: A.F.C. Bournemouth) είναι ποδοσφαιρική ομάδα της Αγγλίας. Ιδρύθηκε το 1890 και η έδρα της βρίσκεται στην ομώνυμη πόλη Μπόρνμουθ της νότιας Αγγλίας. Γήπεδο της ομάδας είναι το Ντην Κορτ, χωρητικότητας 11.700 θεατών.

 Η Μπόρνμουθ ιδρύθηκε το 1890 με το όνομα «Μπόσκαμ Σαιντ Τζον'ς Ίνστιτιουτ Φούτμπωλ Κλαμπ» (Το Μπόσκαμ είναι προάστιο της πόλης Μπόρνμουθ). Το 1899 διαλύθηκε και ξαναδημιουργήθηκε την ίδια χρονιά με το όνομα «Μπόσκαμ Φούτμπωλ Κλαμπ». Το όνομα του συλλόγου άλλαξε το 1923 σε «Μπόρνμουθ & Μπόσκαμ Αθλέτικ Φούτμπωλ Κλαμπ» για να πάρει τελικώς η ομάδα το 1972 τη σημερινή της ονομασία, «Μπόρνμουθ Αθλέτικ Φούτμπωλ Κλαμπ». Επίσημη ιστοσελίδα Αρχειοθετήθηκε 2002-12-05 στο Wayback Machine.